
Szentendre Város Önkormányzat Képviselő-testületének

2005. június 14-i üléséről készült jegyzőkönyvéből

1.
Előterjesztés a Móricz Zsigmond Gimnáziumnak és a Petzelt József Szakképző Középiskolának otthont adó ingatlanokkal kapcsolatos helyzetről

Előadó: Miakich Gábor polgármester

Szentendre Város Önkormányzat Képviselő-testületének

208/2005. (VI.14.) Kt. sz. határozata:
I. Szentendre Város Önkormányzatának Képviselő- testülete a 98/2005. (IV.12.) Kt. számú határozatát visszavonja.

II. Szentendre Város Önkormányzatának Képviselő-testülete nyilatkozik arról, hogy a feladatátadásról szóló döntés idején a Móricz Zsigmond Gimnáziumhoz tartozó ingatlan térmértéke  megfelelt az akkori tanulói létszámnak, de elfogadja a Pest Megyei Önkormányzatnak az intézmény-fejlesztést célzó szándékát és az alábbi döntést  hozza: 

1. a szentendrei 1245/46 hrsz-ú, 11400 m2 alapterületű, középiskola megjelölésű ingatlan mellett a szentendrei 1245/45 hrsz-ú, 5743 m2 alapterületű, beépítetlen terület megjelölésű ingatlanból a jelenlegi alapító okirat szerinti 560 főoktatásához szükséges plusz 2600 m2 területet ingyenesen Pest Megye Önkormányzatának tulajdonába adja a Móricz Zsigmond Gimnáziumban folyó oktatás-nevelés zavartalan ellátása és annak továbbfejlesztése érdekében és céljára.

2. Felkéri Pest Megye Önkormányzatát, hogy a Petzelt József Szakképző Középiskolában folytatott közoktatási feladat ellátásához szükséges vagyonként – feladat ellátáshoz kötötten – átvett, szentendrei 1053 hrsz-ú, 1808 m2 alapterületű, lakóház és udvar megjelölésű ingatlanból a szentendrei 1052 helyrajzi számú ingatlanon lévő épület megközelítéséhez szükséges ingatlanrészt, valamint a Szentendre Város Önkormányzat Képviselő-testületének 32/2004. (VIII.30.) sz. rendeletével módosított, Szentendre Város Helyi Építési Szabályzatáról és Szabályozási Tervéről szóló 21/2002. (VIII.15.) Önk. sz. rendeletnek megfelelően telekmegosztás során kialakítandó új közterület megjelölésű ingatlant Szentendre Város Önkormányzata részére térítésmentesen tulajdonba adja. 

3. Felhatalmazza a Polgármestert, hogy Pest Megye Önkormányzatával a szükséges egyeztetéseket folytassa le és annak eredményes lezárását követően a Jogi- Igazgatási és Ügyrendi Bizottság által jóváhagyott, a határozat 1. és 2. pontjainak megfelelő tartalmú szerződéseket megkösse.

Határidő:
tájékoztatásra a Képviselő-testület 2005. szeptemberi ülése

Felelős:
Polgármester

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Jogi, egészségügyi és minőségügyi referens – intézkedésre

3. Vagyongazdálkodási Iroda – tájékoztatásul

4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

